CELEX: 52021PC0308
Language: fi
Date: 2021-06-15
Title: Ehdotus NEUVOSTON ASETUS neuvoston asetuksen (EU) 2020/1706 muuttamisesta tiettyjä kalastustuotteita koskevien unionin autonomisten tariffikiintiöiden sisällyttämiseksi siihen

EUROOPAN KOMISSIO
            Bryssel 15.6.2021
            COM(2021) 308 final
            2021/0143(NLE)
            Ehdotus
            NEUVOSTON ASETUS 
            neuvoston asetuksen (EU) 2020/1706 muuttamisesta tiettyjä kalastustuotteita koskevien unionin autonomisten tariffikiintiöiden sisällyttämiseksi siihen
            (ETA:n kannalta merkityksellinen teksti)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Neuvoston asetus (EU) 2020/1706
                  1
               , jolla avattiin tiettyjä kalastustuotteita koskevat unionin autonomiset tariffikiintiöt ja säädettiin niiden hallinnoinnista vuosina 2021–2023, hyväksyttiin 13. marraskuuta 2020.
            
            
               Asetuksen tavoitteena on turvata unionin jalostusalan kilpailukyky ja välttää unionin kalastustuotteiden tuotannon vaarantuminen takaamalla alalle riittävä kalastustuotteiden tarjonta. Tätä varten asetuksella alennetaan tai suspendoidaan tuontitulleja joidenkin tuotteiden osalta asianmukaisen suuruisissa kiintiöissä. Asetuksessa myös määritellään jalostustoimet (”riittävän valmistuksen ehto”), joiden yhteydessä kiintiöitä voidaan käyttää.
            
            
               Yhdistynyt kuningaskunta erosi Euroopan unionista 31. tammikuuta 2020. Asetus perustui oletukseen, että EU ja Yhdistynyt kuningaskunta tekisivät vapaakauppasopimuksen, jota sovellettaisiin siirtymäkauden päättymisestä alkaen ja joka mahdollistaisi niiden välisten kauppavirtojen jatkumisen tuontitulleitta. Vaikka kauppa- ja yhteistyösopimuksessa
                  2
                määrätään kalastustuotteiden tullittomasta ja kiintiöttömästä markkinoille pääsystä, Yhdistyneen kuningaskunnan merentakaiset maat ja alueet (MMA:t) eivät enää ole assosioituneita EU:hun, eikä niiden unioniin suuntautuvaan kalastustuotteiden vientiin enää sovelleta tullinalennuksia.
            
            
               Tiettyjen kalojen ja kalastustuotteiden kiintiöistä Norjan kuningaskunnan
                  3
                ja Islannin
                  4
                kanssa tehtyjen kahdenvälisten lisäpöytäkirjojen voimassaolo päättyi 30. huhtikuuta 2021. Koska neuvotteluja uusista kiintiöistä ei saatu päätökseen kyseiseen päivämäärään mennessä, EU:n tuotannonalalle saattaa aiheutua pulaa tullittomista jalostettaviksi tarkoitetuista tuotteista.
            
            
               Sen vuoksi on tarpeen muuttaa neuvoston asetusta (EU) 2020/1706, jotta voidaan ottaa huomioon Yhdistyneen kuningaskunnan MMA:iden poistamisesta EU:n MMA:iden kauppajärjestelmästä sekä Norjan ja Islannin kanssa tehtyjen lisäpöytäkirjojen voimassaolon päättymisestä aiheutuvat seuraukset.
            
            
               •
                     Yhdenmukaisuus muiden alaa koskevien politiikkojen säännösten kanssa
            
            
               Tämä aloite on johdonmukainen EU:n viimeisten 20 vuoden aikana harjoittaman politiikan kanssa, jonka tavoitteena on turvata kalastustuotteiden riittävä tarjonta EU:n jalostusteollisuudelle.
            
            
               2.
                     OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •
                     Oikeusperusta
            
            
               Euroopan unionin toiminnasta tehdyn sopimuksen 31 artikla.
            
            
               •
                     Toissijaisuusperiaate (jaetun toimivallan osalta)
            
            
               Yhteisen tullitariffin mukaiset tullit kuuluvat unionin yksinomaiseen toimivaltaan. Sen vuoksi toissijaisuusperiaatetta ei sovelleta.
            
            
               •
                     Suhteellisuusperiaate
            
            
               Valittu toimintatapa on oikeasuhteinen, koska kunkin tuotteen osalta sallitaan vain rajoitettu määrä ottaen huomioon kiintiön käyttöaste, tasapuoliset toimintaedellytykset EU:n tuottajien ja EU:n ulkopuolisten tuottajien välillä, lisäarvo ja muut kauppaetuudet.
            
            
               •
                     Toimintatavan valinta
            
            
               On aiheellista käyttää samantyyppistä säädöstä kuin muutettava säädös eli neuvoston asetusta.
            
         
         
            
               3.
                     SIDOSRYHMIEN KUULEMISTEN TULOKSET
            
            
               •
                     Jälkiarvioinnit/toimivuustarkastukset
            
            
               Ei sovelleta.
            
            
               •
                     Sidosryhmien kuuleminen
            
            
               Ennen neuvoston asetuksen (EU) 2020/1706 hyväksymistä komissio kuuli kyselylomakkeella EU:n tuottajia, jalostajia ja jäsenvaltioiden viranomaisia tammikuun ja maaliskuun 2020 välisenä aikana. Se esitteli 29. helmikuuta 2020 menettelyn markkina-alan neuvoa-antavalle toimikunnalle, jossa ovat edustettuina kaikki sidosryhmät (teollisuus ja kansalaisjärjestöt).
            
            
               Asetus on tasapainoinen ja pohjautuu käytettävissä olevien tietojen tosiasialliseen ja objektiiviseen analysointiin. Se takaa riittävän kilpailukykyiset toimitukset EU:n jalostusteollisuudelle ottaen samalla huomioon EU:n kalantuottajien edut. Sen hyväksymisen jälkeen jotkin jäsenvaltiot ja sidosryhmät ovat kuitenkin pyytäneet uusia autonomisia tariffikiintiöitä, joilla vastataan Yhdistyneen kuningaskunnan MMA:ista peräisin olevien kalastustuotteiden etuuskohtelun päättymiseen ja Norjasta ja Islannista peräisin olevien tuotteiden etuuskohtelun voimassaolon päättymiseen.
            
            
               Tämä ehdotus perustuu asetuksen hyväksymisprosessin aikana sidosryhmiltä saatuihin tietoihin.
            
            
               •
                     Asiantuntijatiedon keruu ja käyttö
            
            
               Ei sovelleta.
            
            
               •
                     Vaikutustenarviointi
            
            
               Vaikutustenarviointia ei ole tehty. Ehdotuksen tarkoituksena on muuttaa nykyistä asetusta, jonka voimassaolo päättyy vuoden 2023 lopussa. Sen vuoksi vaikutustenarviointia ei tarvita. Komissio kuitenkin kuuli EU:n sidosryhmiä, minkä jälkeen ehdotus siirtyi keskusteltavaksi neuvoston työryhmässä. Lopulta ehdotus hyväksytään neuvostossa.
            
            
               •
                     Sääntelyn toimivuus ja yksinkertaistaminen
            
            
               Ei sovelleta.
            
            
               •
                     Perusoikeudet
            
            
               Ei sovelleta.
            
            
               4.
                     TALOUSARVIOVAIKUTUKSET
            
            
               Ehdotuksella ei ole komissioon kohdistuvia talousarviovaikutuksia. Ehdotuksella on talousarviovaikutuksia EU:n tuloihin, sillä sen myötä menetetään tullimaksuja, jotka olisi kannettu tuontituotteista. Yksi ehdotetuista kiintiöistä koskee tuotetta (kalmari), johon sovelletaan tällä hetkellä 6 prosentin suosituimmuustullia ja toinen ehdotetuista kiintiöistä tuotetta (silli suolavedessä), johon sovelletaan tällä hetkellä 20 prosentin suosituimmuustullia. Kaksi muuta ehdotetuista kiintiöistä koskevat tuotteita, joihin sovelletaan tullisuspensiota 15. helmikuuta ja 15. kesäkuuta välisenä aikana. Muina aikoina vuodesta jäädytettyihin silleihin sovelletaan 15 prosentin suosituimmuustullia ja jäädytettyihin makrilleihin 20 prosentin suosituimmuustullia. Kaksi muuta kiintiötä koskevat tuotteita, joista toiseen sovelletaan 15 prosentin suosituimmuustullia ja toiseen 18 prosentin suosituimmuustullia.
            
            
               5.
                     LISÄTIEDOT
            
            
               •
                     Toteuttamissuunnitelmat, seuranta, arviointi ja raportointijärjestelyt
            
            
               Ei sovelleta.
            
         
         
            
               •
                     Ehdotukseen sisältyvien säännösten yksityiskohtaiset selitykset
            
            
               Ehdotetaan, että asetusta muutetaan ottamalla käyttöön seuraavat uudet vuotuiset tullittomat tariffikiintiöt:
            
            
               Kalmari (Loligo gahi) (CN-koodi ex 0307 43 35) – 75 000 tonnia
            
            
               Koska Yhdistyneen kuningaskunnan MMA:t eivät enää kuulu merentakaisten maiden ja alueiden assosiaatiosta EU:hun tehdyn päätöksen soveltamisalaan eikä niillä enää ole tullitonta ja kiintiötöntä pääsyä EU:n markkinoille, Falklandinsaarilta peräisin olevan kalmarin tuontiin on sovellettu 6 prosentin erga omnes -tullia 1. tammikuuta 2021 alkaen.
            
            
               Sillit ja silakat, suolavedessä (ex 1604 12 91 ja ex 1604 12 99) – 15 000 tonnia (valutettu nettopaino)
            
            
               Kiintiön 09.0750 voimassaolo päättyi 30. huhtikuuta 2021;
            
            
               Sillit ja silakat (Clupea harengus, Clupea pallasii), jäädytetyt, ei kuitenkaan kalafileet tai muu nimikkeen 0304 kalanliha eikä maksa, mäti tai maiti, jalostettaviksi tarkoitetut (ex 0303 51 00) – 10 000 tonnia
            
            
               Kiintiöiden 09.0710 ja 09.0812 voimassaolo päättyi 30. huhtikuuta 2021;
            
            
               Scomber scombrus- ja Scomber japonicus -lajin makrillit, jäädytetyt, kokonaisena, ei kuitenkaan maksa, mäti tai maiti (ex 0303 54 10) – 15 000 tonnia
            
            
               Kiintiön 09.0712 voimassaolo päättyi 30. huhtikuuta 2021;
            
            
               Useat kalalajit, jäädytetyt (0303 55 30, ex 0303 55 90, 0303 56 00, 0303 69 90, 0303 82 00, 0303 89 55, 0303 89 90) – 3 300 tonnia
            
            
               Kiintiön 09.0713 voimassaolo päättyi 30. huhtikuuta 2021;
            
            
               Sillin ja silakan (Clupea harengus, Clupea pallasii) jäädytetyt fileet ja perhosfileet (0304 86 00 ja ex 0304 99 23) – 25 000 tonnia
            
            
               Kiintiön 09.0714 voimassaolo päättyi 30. huhtikuuta 2021;
            
            
               Punasimpun (Sebastes spp.) tuoreet tai jäädytetyt fileet (0304 49 50) – 1 300 tonnia
            
            
               Kiintiön 09.0811 voimassaolo päättyi 30. huhtikuuta 2021.
            
            
               
            
               2021/0143 (NLE)
            
            
               Ehdotus
            
            
               NEUVOSTON ASETUS
            
         
         
            
               neuvoston asetuksen (EU) 2020/1706 muuttamisesta tiettyjä kalastustuotteita koskevien unionin autonomisten tariffikiintiöiden sisällyttämiseksi siihen
            
            
               (ETA:n kannalta merkityksellinen teksti)
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 31 artiklan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Neuvoston asetuksella (EU) 2020/1706
                  5
                avataan tiettyjä kalastustuotteita koskevat unionin autonomiset tariffikiintiöt ja säädetään niiden hallinnoinnista kaudeksi 2021–2023. Kullekin tariffikiintiölle on päätetty tarkoituksenmukaiset määrät, jotta unionin tuotannonalalle voitaisiin varmistaa riittävä tarjonta kyseiseksi kaudeksi. 
            
            
               (2)Tiettyjen kalastustuotteiden tarjonta unionissa on nykyisin riippuvainen kolmansista maista tulevasta tuonnista. Tyydyttääkseen kalastustuotteiden kysyntänsä unioni on viimeisten vuosikymmenten aikana tullut yhä riippuvaisemmaksi tuonnista. Jotta varmistetaan, että unionin kalastustuotteiden tuotanto ei vaarannu ja että unionin jalostusalalle on riittävä kalastustuotteiden tarjonta, kalmarin, suolavedessä säilöttyjen sillien, jäädytettyjen sillien, jäädytettyjen makrillien, sillin jäädytettyjen fileiden ja perhosfileiden, punasimpun fileiden ja useiden jäädytettyjen kalalajien tuontitulleja olisi suspendoitava asianmukaisen suuruisissa tariffikiintiöissä. 
            
            
               (3)Unionin ja Yhdistyneen kuningaskunnan kauppa- ja yhteistyösopimusta
                  6
               , jäljempänä ’kauppa- ja yhteistyösopimus’, on sovellettu väliaikaisesti 1 päivästä tammikuuta 2021. Kauppa- ja yhteistyösopimuksessa määrätään omien kalastustuotteiden tullittomasta ja kiintiöttömästä markkinoillepääsystä. Yhdistyneen kuningaskunnan merentakaiset maat ja alueet, jäljempänä ’MMA:t’, eivät kuitenkaan enää ole assosioituneet unioniin, eikä niiden unioniin suuntautuvaan kalastustuotteiden vientiin enää sovelleta tullinalennuksia.
            
            
               (4)Lisäksi tiettyjen kalojen ja kalastustuotteiden kiintiöistä Islannin
                  7
                ja Norjan
                  8
                kanssa tehtyjen kahdenvälisten lisäpöytäkirjojen voimassaolo päättyi 30 päivänä huhtikuuta 2021. Koska neuvotteluja uusista kiintiöistä ei saada päätökseen ennen kahdenvälisten lisäpöytäkirjojen voimassaolon päättymistä, unionissa jalostettavaksi tarkoitetuista tullittomista kalastustuotteista saattaa olla pulaa.
            
            
               (5)Sen vuoksi on tarpeen muuttaa asetusta (EU) 2020/1706 Yhdistyneen kuningaskunnan unionista eroamisesta aiheutuvan MMA:iden etuuskohteluaseman menettämisen ja Norjan ja Islannin kanssa tehtyjen kahdenvälisten lisäpöytäkirjojen voimassaolon päättymisen seurausten korjaamiseksi.
            
            
               (6)Asetusta olisi sen vuoksi sovellettava takautuvasti 1 päivästä tammikuuta 2021,
            
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EU) 2020/1706 seuraavasti:
            
            
               1) Korvataan 4 artiklan 4 kohdan b alakohta seuraavasti:
            
            
                  ”b) CN-koodeihin 0307 43 35, 0307 43 91, 0307 43 92 ja 0307 43 99 kuuluvien tuotteiden leikkaaminen renkaiksi tai suikaleiksi;”
            
            
               2) Muutetaan liite tämän asetuksen liitteen mukaisesti.
            
            
               2 artikla
            
         
         
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2021.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  
                        EUVL L 385, 17.11.2020, s. 3.
               
               
                  
                     (2)
                  
                        EUVL L 444, 31.12.2020, s. 14.
               
               
                  
                     (3)
                  
                        EUVL L 141, 28.5.2016, s. 22.
               
               
                  
                     (4)
                  
                        EUVL L 141, 28.5.2016, s. 18.
               
               
                  
                     (5)
                  
                        Neuvoston asetus (EU) 2020/1706, annettu 13 päivänä marraskuuta 2020, tiettyjä kalastustuotteita koskevien unionin autonomisten tariffikiintiöiden avaamisesta ja hallinnoinnista vuosina 2021–2023 (EUVL L 385, 17.11.2020, s. 3).
               
               
                  
                     (6)
                  
                        Kauppa- ja yhteistyösopimus Euroopan unionin ja Euroopan atomienergiayhteisön sekä Ison-Britannian ja Pohjois-Irlannin yhdistyneen kuningaskunnan välillä (EUVL L 444, 31.12.2020, s. 14).
               
               
                  
                     (7)
                  
                        Lisäpöytäkirja Euroopan talousyhteisön ja Islannin tasavallan väliseen sopimukseen (EUVL L 141, 28.5.2016, s. 18).
               
               
                  
                     (8)
                  
                        Lisäpöytäkirja Euroopan talousyhteisön ja Norjan kuningaskunnan väliseen sopimukseen (EUVL L 141, 28.5.2016, s. 22).
               
            
      
    ---documentbreak--- 
      
         
               EUROOPAN KOMISSIO
            Bryssel 15.6.2021
            COM(2021) 308 final
            LIITE 
            asiakirjaan
            Ehdotus NEUVOSTON ASETUKSEKSI
            neuvoston asetuksen (EU) 2020/1706 muuttamisesta tiettyjä kalastustuotteita koskevien unionin autonomisten tariffikiintiöiden sisällyttämiseksi siihen
            
               
         
         
            
               LIITE
            
            
            
               Lisätään asetuksen (EU) 2020/1706 liitteessä olevaan taulukkoon seuraavat kohdat:
            
            
            
                     
                        Järjestysnumero
                     
                  
                  
                     
                        CN-koodi 
                     
                  
                  
                     
                        Taric-koodi
                     
                  
                  
                     
                        Tavaran kuvaus
                     
                  
                  
                     
                        Vuotuinen kiintiömäärä (tonnia)
                           1
                        
                     
                  
                  
                     
                        Kiintiötulli
                     
                  
                  
                     
                        Kiintiökausi
                     
                  
               
                     
                        09.2508
                     
                  
                  
                     
                        ex 0307 43 35
                     
                  
                  
                     
                        10
                     
                  
                  
                     
                        Loligo gahi -lajin kalmarit, jäädytetyt, jalostettaviksi tarkoitetut
                     
                  
                  
                     
                        75 000
                     
                  
                  
                     
                        0 %
                     
                  
                  
                     
                        1.1.2021–31.12.2023
                     
                  
               
                     
                        09.2509
                     
                  
                  
                     
                        ex 1604 12 91 
                     
                     
                     
                     
                     
                        ex 1604 12 99
                     
                  
                  
                     
                        13 
                     
                     
                        93
                     
                     
                     
                     
                        16
                     
                     
                        17
                     
                  
                  
                     
                        Silli ja silakka, mausteissa ja/tai etikassa käsitelty, suolavedessä, jalostettavaksi tarkoitettu
                     
                  
                  
                     
                        15 000 (valutettu nettopaino)
                     
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500 (valutettu nettopaino)
                     
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2510
                     
                  
                  
                     
                        ex 0303 51 00
                     
                  
                  
                     
                        10
                     
                     
                        20
                     
                  
                  
                     
                        Jäädytetty silli ja silakka (Clupea harengus, Clupea pallasii), jalostettavaksi tarkoitettu
                           2*
                     
                  
                  
                     
                        10 000
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        5 000
                     
                  
                  
                     
                  
                  
                     
                        1.5.2022–31.10.2022
                     
                  
               
                     
                        09.2511
                     
                  
                  
                     
                        ex 0303 54 10
                     
                  
                  
                     
                        11
                     
                     
                        95
                     
                     
                        97
                     
                     
                  
                  
                     
                        Scomber scombrus- ja Scomber japonicus -lajin makrillit, jäädytetyt, jalostettaviksi tarkoitetut
                           3*
                     
                  
                  
                     
                        15 000
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        7 500
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2512
                     
                  
                  
                     
                     
                     
                     
                     
                        0303 55 30
                     
                     
                     
                     
                     
                        ex 0303 55 90
                     
                     
                     
                     
                     
                     
                     
                        0303 56 00
                     
                     
                     
                     
                        0303 69 90
                     
                     
                        0303 89 90
                     
                     
                     
                     
                     
                     
                        0303 82 00
                     
                     
                     
                     
                        0303 89 55
                     
                     
                  
                  
                     
                     
                     
                     
                     
                        10
                     
                     
                     
                     
                     
                         95
                     
                     
                     
                     
                     
                     
                     
                        10
                     
                     
                     
                     
                        10
                     
                     
                        11
                     
                     
                        21
                     
                     
                        30
                     
                     
                        91
                     
                     
                     
                        10
                     
                     
                     
                     
                        10
                     
                  
                  
                     
                        Jäädytetty kala, jalostettavaksi tarkoitettu:
                     
                     
                     
                     
                     
                        chilenpiikkimakrilli (Trachurus murphyi)
                     
                     
                     
                     
                        muu Trachurus spp. -kala, ei kuitenkaan Trachurus, Trachurus murphyi ja Caranx trachurus
                     
                     
                     
                     
                        oka-ahven (Rachycentron canadum)
                     
                     
                     
                        Muut kalat
                     
                     
                     
                     
                     
                     
                     
                        rauskut (Rajidae)
                     
                     
                     
                     
                        kultaotsa-ahven (Sparus aurata)
                     
                  
                  
                     
                        3 300
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        1 650
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2513
                     
                  
                  
                     
                        0304 86 00
                     
                     
                     
                     
                     
                        ex 0304 99 23
                     
                  
                  
                     
                        20
                     
                     
                     
                     
                     
                        10
                     
                     
                        20
                     
                     
                  
                  
                     
                        Jäädytetyt fileet, silliä ja silakkaa (Clupea harengus, Clupea pallasii), jalostettavaksi tarkoitettu
                     
                     
                     
                        Jäädytetyt ns. perhosfileet, silliä ja silakkaa (Clupea harengus, Clupea pallasii), jalostettavaksi tarkoitettu
                           4*
                     
                  
                  
                     
                        25 000
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        12 500
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
                     
                        09.2514
                     
                  
                  
                     
                        0304 49 50
                     
                  
                  
                     
                        10
                     
                  
                  
                     
                        Tuoreet tai jäädytetyt fileet, punasimppua (Sebastes spp.), jalostettaviksi tarkoitetut
                     
                  
                  
                     
                        1 300
                     
                     
                     
                  
                  
                     
                        0 %
                     
                  
                  
                     
                        1.5.2021–30.4.2022
                     
                  
               
                     
                  
                  
                     
                  
                  
                     
                  
                  
                     
                  
                  
                     
                        650
                     
                  
                  
                     
                        0 %
                     
                  
                  
                     
                        1.5.2022–31.10.2022
                     
                  
               
            
            
            
         
         
            
                  
                     (1)
                  
                        Nettopainona, jollei toisin mainita.
               
               
                  
                     (2)
                  * Tähän tariffikiintiöön ei lueta tavaroita, jotka ilmoitetaan vapaaseen liikkeeseen luovutetuiksi 15. helmikuuta ja 15. kesäkuuta välisenä aikana.
               
               
                  
                     (3)
                  * Tähän tariffikiintiöön ei lueta tavaroita, jotka ilmoitetaan vapaaseen liikkeeseen luovutetuiksi 15. helmikuuta ja 15. kesäkuuta välisenä aikana.
               
               
                  
                     (4)
                  * Tähän tariffikiintiöön ei lueta tavaroita, jotka ilmoitetaan vapaaseen liikkeeseen luovutetuiksi 15. helmikuuta ja 15. kesäkuuta välisenä aikana.